Gustav Bauer

Gustavas Baueris (Gustav Adolf Bauer, 1870 m. sausio 6 d. Darkiemyje, Mažoji Lietuva – 1944 m. rugsėjo 16 d. Berlyne) – Vokietijos profsąjungų ir politinis veikėjas.

 Biografija 

1892–1903 m. dirbo „baltųjų apykaklių“ profsąjungose organizacinį ir vadovaujantį darbą, 1908–1918 m. Vokietijos profesinių sąjungų Generalinės komisijos pirmininkas.

1912–1918 m. ir 1920–1928 m. socialdemokratų atstovas Vokietijos Reichstage. 1918 m. spalio mėn. paskirtas princo Makso fon Badeno vyriausybės darbo ministru. 1919 m. birželio mėn. tapo pirmuoju Vokietijos Respublikos ministru pirmininku, nuo 1919 m. rugpjūčio 14 d., pakeitus pareigų pavadinimą – kancleriu. Jam teko pasirašyti Versalio taikos sutartį. Jam vadovaujant parengta Veimaro Respublikos konstitucija. 1920 m. kovo mėn. po Kapo pučo atsistatydino.

Buvo transporto ministru 1920 m. Hermano Miulerio vyriausybėje ir vicekancleriu bei darbo ministru 1921–1922 m. Jozefo Virto vyriausybėje. Vėliau iš politinės veiklos pasitraukė.

|-

Kategorija:Profsąjungų aktyvistai
Kategorija:Vokietijos ministrai pirmininkai
Kategorija:Vokietijos vicekancleriai
Kategorija:Reichsministrai
Kategorija:Reichstago nariai
Kategorija:Vokietijos ministrai
Kategorija:Reichskancleriai
Kategorija:Darbo ministrai